### | | | | --- | --- | | | | | --- | | **Byråd** 25. oktober 2016 Sagsnr. 710-2014-9659 Dok.nr. 710-2016-349323 Mikkel Lauritsen | | 171.                Lokalplan nr. 365, 2. etape af [adresse] i Hinnerup - Åbent

###

|  |  |
| --- | --- |
| Tidl. politisk behandling | BY, 26.04.16, pkt. 83 |
| Forventet sagsgang | TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag vurdere høringssvar og beslutte
det endelige indhold i ”Lokalplan nr. 365 – 2. etape af [adresse] i
Hinnerup”.

Formålet med lokalplanen er at åbne mulighed for at udvide
det nye boligområde ved [adresse] med yderligere 38 åben-lave og 21 tæt-lave
boliger. Det indgår også i formålet at sikre, at der udlægges stier i området
og sker tilpasning til naboområderne. Lokalplanen omhandler anden og sidste
etape af området ved [adresse] i Hinnerup.

Lokalplanforslaget har været fremlagt i offentlig høring i
perioden 2. maj til 27. juni 2016. Lokalplanforslaget er vedlagt som bilag nr.
1.

**VURDERING**

Der er i høringsperioden modtaget tre høringssvar:

1. 46 lodsejere fra 1. etape af ved [adresse], herunder vejene
Udsigten, Stenagerbakken, [adresse], Erik Eriksen og Rævegraven

2. Bestyrelsen for Grundejerforeningen Karla Steffensen på vegne af samtlige 90
husstande indenfor lokalplan nr. 327 Boligområde ved [adresse] i Hinnerup

3. Yan Johansen, [adresse], [adresse].

Herunder
redegøres kort for indholdet i de tre høringssvar.

Ad 1) Lodsejerne er bekymrede for, at forlængelsen af
Dagny Kjeldsen og den forventede øgede trafikmængde vil medføre øget hastighed
og risiko for uheld samt en generel forringelse af trafiksikkerheden.
Lodsejerne fremlægger fem alternative forslag til opdeling af vejsystemet og
etablering af nye adgangsveje til den uudbyggede del af området, så mere trafik
i det eksisterende boligområde undgås.

Ad 2) Grundejerforeningen udtrykker bekymringer for
trafikmængde, trafikstøj og hastighed på vejene. Grundejerforeningen stiller
nogle konkrete forslag til løsninger. Forslagene ligger dog ud over, hvad der
kan reguleres i lokalplanen.

Ad 3) Yan Johansen er nabo til lokalplanområdet og mener, at
boligområdet kommer for tæt på hans ejendom. Han ønsker en tydeligere
afgrænsning af sin ejendom, da han er generet af beboere, der færdes og
opholder sig på ejendommen.

Desuden er der ifølge Yan Johansen problemer med et
eksisterende regnvandsbassin i området.

Høringssvarene er beskrevet i bilag 2 sammen med Teknik og
Kulturs kommentarer og indstilling. Den fulde ordlyd af høringssvarene fremgår
af bilag 3.

Efter en nærmere vurdering giver høringssvarene ikke
anledning til, at Teknik og Kultur foreslår ændringer i den endelige udgave af lokalplan
nr. 365.

**ØKONOMI**

Lokalplanen forventes realiseret som privat udstykning og
byggemodning. Derfor medfører planen ikke udgifter for Favrskov Kommune.

Kasper Christensen har underskrevet en erklæring om fraskrivelse af
kommunal overtagelsespligt.

**INDDRAGELSE**

Lokalplanforslaget og kommuneplantillægget har været
fremlagt i offentlig høring i perioden 2. maj til 27. juni 2016.

**INDSTILLING**

Direktøren for Teknik og Kultur
indstiller til Byrådet:

1. At forslag til ”Lokalplan nr. 365 – 2. etape af [adresse] i
Hinnerup” vedtages endeligt uden ændringer.

**BESLUTNING**

***Teknik- og Miljøudvalget, 6. oktober 2016:***

Fraværende:Ingen

Indstilles godkendt.

***Økonomiudvalget, 12. oktober 2016:***

Fraværende:Odette Gregersen

Indstilles godkendt.

**Bilag**

|  |  |
| --- | --- |
| 1) Forslag til "Lokalplan nr. 365 - 2. etape af [adresse] i Hinnerup" | 710-2016-304927 |
| 2) Vurdering af høringssvar | 710-2016-247444 |
| 3) Indsendte høringssvar | 710-2016-248450 |